ફિલ્મ ઓપન થાય છે 1936ના બર્લિનમાં. ઑલિમ્પિક્સની હોકી ફાઈનલ રમાઈ રહી છે. ભારતનો મુકાબલો યજમાન જર્મની સામે છે. અચાનક સ્ટેડિયમમાં પિન-ડ્રૉપ સાઈલન્સ પથરાઈ જાય છે. એડોલ્ફ હિટલરે એન્ટ્રી મારી છે. તમામ પ્રેક્ષક તથા મેદાન પર હાજર જર્મનીની ટીમ જમણો હાથ હવામાં અધ્ધર કરી હિટલરને (નાઝી સ્ટાઈલમાં) વંદન કરે છે. બટ નો, ઈન્ડિયન ટીમ એવું કંઈ કરતી નથી, એ તો બન્ને હાથ ટટાર રાખી, મોં પર કશાયે ભાવ લાવ્યા વિના ઊભા રહે છે. કારણ એ કે થોડા દિવસ પહેલાં જ હિટલરે ભારતવિરોધ કશુંક અગડંબગડં બયાન કર્યું હોય છે.